open-index/open-wikipedia-markdown huggingface dataset:
Juraj Meliš

Prof. **Juraj Meliš** (* 13. júl 1942, Nové Zámky – † 22. november 2016, Skalica) bol slovenský sochár.

## Životopis
V rokoch 19601966 študoval na Vysokej škole výtvarných umení v Bratislave v ateliéri figurálnej plastiky prof. Jozefa Kostku. Po absolutóriu si v Bratislave v roku 1976 zriadil svoj vlastný ateliér, v ktorom žil a tvoril.
* 19731993 externý pedagóg na Vysokej škole múzických umení v Bratislave
* 19902009 pedagóg na Vysokej škole výtvarných umení v Bratislave
* 1991 vymenovaný za docenta VŠVU
* 1992 vymenovaný za profesora VŠVU
* 19992002 vedúci pedagóg Katedry sochárstva na VŠVU v Bratislave

## Tvorba
Venoval sa voľnej sochárskej tvorbe, monumentálnej tvorbe, kresbe, grafike. Jeden zo zakladajúcich členov združenia Gerulata. Okrem iného organizoval niekoľko výstav poslucháčov Jozefa Kostku, participoval na mnohých albumoch. Mal viacero samostatných výstav doma i v zahraničí, zúčastnil sa na viacerých významných kolektívnych výstavách na Slovensku a v zahraničí. O jeho tvorbe boli publikované články a štúdie, v rokoch 1993 a 2003 vyšli o jeho tvorbe monografie (autori Katarína Bajcúrová a Ivan Jančár).

## Zastúpenie v zbierkach
* Slovenská národná galéria (SNG), Bratislava
* Galéria mesta Bratislavy (GMB), Bratislava
* Galéria Júliusa Jakobyho, Košice
* Štátna galéria, Banská Bystrica
* Záhorská galéria, Senica
* Galéria umenia, Nové Zámky
* Považská galéria umenia, Žilina
*Art'''and'''concept Gallery, Praha

* Národní galerie, Praha, Česko
* Gallery Nebty, Haag, Holandsko
* Arizona University Art Museum, Tucson, USA

## Diela

Bratislava betnovy relief Melis.jpg | Betónový reliéf, Bratislava
Juraj Meliš, Monológ o idei.jpg | Monológ o idei, terracotta, 1985


## Referencie

## Externé odkazy
* 
* http://www.gmb.sk/sk/exhibition/detail/128 
* http://www.artgallery.sk/pouzivatel.php?getPouzivatel=250
* https://www.artandconcept.eu/juraj-melis/

Kategória:Slovenskí sochári
Kategória:Slovenskí pedagógovia
Kategória:Osobnosti z Nových Zámkov
Wherever You Will Go

„**Wherever You Will Go**“ je singel americkej alternatívnej rockovej skupiny The Calling z jej debutového albumu *[[Camino Palmero]]*. Skladba bola vydaná v júni 2001 ako prvý singel z albumu. Stala sa najúspešnejším hitom skupiny a obsadila 5. miesto v rebríčku Billboard Hot 100 a v rebríčku Adult Top 40 sa na 1. mieste udržala 23 týždňov.

## Pozície v rebríčkoch

## Referencie

## Zdroj

Kategória:Single z 2001
Kategória:Piesne skupiny The Calling
Kategória:Debutové single
Kategória:Rockové balady
Marián Huba

**Marián Huba** (* 16. február 1949, Bratislava, Slovensko) je slovenský sochár, pedagóg a ochranár. Je bratom Mikuláša Hubu. V rokoch 19671973 študoval na Vysokej škole výtvarných umení v Bratislave, v ateliéri figurálnej plastiky profesora Jozefa Kostku, zakladateľa moderného slovenského sochárstva.

## Tvorba
Vo svojej tvorbe sa venuje monumentálnej aj komornej plastike, medaile, designu a tvorbe drevených hračiek. Formálne vychádza z figurálnych motívov. Jeho úprimný vzťah k prírode nie je len povrchným záujmom o okolitý svet, ale hlbokou túžbou po rovnováhe, spočívajúcou v hľadaní zákonitostí a základných princípov.

## Pedagogická činnosť
V súčasnosti pôsobí ako vedúci pedagóg odboru Dizajn a tvarovanie dreva na Škole úžitkového výtvarníctva Josefa Vydru v Bratislave. Svojich študentov vedie k osvojeniu si tradičných remeselných a rovnako aj ekologických postupov pri tvorbe umeleckopriemyselných predmetov, čoho cieľom je čo najväčšie využitie materiálu a jeho vlastností (napr. recyklácia) a revitalizácia remesla. Dôkazom správnosti tohto smerovania sú početné ocenenia prác jeho študentov doma a v zahraničí.

## Ochranárske aktivity
Marián Huba sa popri pedagogickej činnosti venuje aj práci v oblasti ochrany prírody a pamiatok, hlavne záchrane drevenej ľudovej architektúry na Slovensku. Medzi jeho početné ochranárske aktivity patrila aj záchrana padajúceho kláštora v Marianke (v okrese Malacky), ktorá začala v apríli roku 1988. Významne sa zaslúžil o záchranu tohto pútnického miesta ako iniciátor, organizátor a tiež realizátor, spolu s ostatnými dobrovoľníkmi na čistení, spevnení muriva a zastrešení kláštora. V lete roku 1989 dokončili celkové zakonzervovanie chátrajúcej pamiatky, vďaka ktorému mohol neskôr kláštor prejsť odbornou pamiatkovou rekonštrukciou.

## Referencie

## Externé odkazy
* http://www.obycajniochranari.sk/pribeh-marianka-s-odstupom-dvadsiatich-piatich-rokov/
* http://www.sng.sk/archiv/html/indexdb9a.html?loc=0&id=6&nid=84&yr=8
* http://www.uluv.sk/sk/web/casopis-rud/archiv/rok-2002/rud042002/marian-huba-ina-kreativita/
* http://liptov.sme.sk/c/5582984/vracaju-zivot-drevenickam.html
* http://suvba.eu/vedenie.html 

Kategória:Slovenskí sochári
Kategória:Slovenskí občianski aktivisti
Kategória:Osobnosti z Bratislavy
Paklenica

náhľad|Paklenica
**Paklenica** je krasový riečny kaňon a zároveň národný park v Chorvátsku. Nachádza sa nad mestom Starigrad, v severnej Dalmácii, v južnej časti pohoria Velebit neďaleko Zadaru. V národnom parku sa nachádzajú dva kaňony Malá a Veľká Paklenica. Kaňon Malej Paklenice je vyschnutý bez vodného toku. Blízko vstupu do kaňonu Veľkej Paklenice sa nachádza komplex štól slúžiacich ako úkryt pre Josipa Broza Tita počas roztržky medzi Sovietskym zväzom a Juhosláviou na prelome štyridsiatych a päťdesiatych rokov dvadsiateho storočia.

Najlepším východiskovým bodom je Stari Grad-Paklenica,  od Zadaru. Tu tiež nájdete kanceláriu národného parku. Leží  od vstupu do národného parku v obci Marasoviči, kde je za recepciou parkovisko. Horolezci tu získavajú presné popisy lezeckých ciest.

V kaňone Velkej Paklenice sa nachádza Anića Kuk, najvyššia chorvátska skala vysoká 712 m. V jej okolí sa nachádza množstvo horolezeckých terénov prístupných po celý rok.

Manita peć je zaujímavá jaskyňa v severnej časti kaňonu.

Vaganski vrh, najvyššia hora pohoria Velebit, vysoká , a Svätá hora vysoká  sa nachádzajú blízko vonkajších hraníc národného parku. Z ich vrcholov sú vynikajúce výhľady na celú južnú časť Velebitu.

Jeho rozloha je 95 km2.

## Referencie

* 

## Iné projekty

## Externé odkazy
* Národný park Paklenica
* Článok o živote v Paklenici 
* Paklenica  – fotografie z kaňonu

Kategória:Geografia Chorvátska
Kategória:Národné parky v Chorvátsku
Prótogeneia (dcéra Deukalióna)

**Prótogeneia** ( – *Prótogeneia*) je v gréckej mytológii dcéra Deukalióna a jeho manželky Pyrrhy.

Rodičia Prótogeneie, Deukalión a Pyrrha, boli zakladatelia nového ľudského rodu po potope sveta, ktorú na ľudstvo za bezbožnosť zoslal najvyšší boh Zeus. Oni sami boli zachránení Titanom Prométeom, ktorý im poradil, aby si postavili archu a zásobili sa potravinami. Potopa trvala deväť dní a nocí a keď vody ustúpili, Deukalión a Pyrrha si ďakovnou obetou za záchranu získali priazeň boha Dia, ktorý sa nad svojim činom zhrozil a dovolil im, aby opäť osídlili svet ľuďmi. Na jeho radu potom hádzali za seba kosti matky zeme. Pochopili, že ide o kamene a z Deukaliónových kameňov potom vznikli muži a z kameňov hádzaných Pyrrhou, ženy.

Deukalión a Pyrrha boli rodičia aj vlastných detí, synov Amfiktyóna a Helléna a dcéry Prótogeneie, ktorá sa s bohom Diom stala matkou prvého élidskeho kráľa Aethlia.

## Referencie a bibliografia

Kategória:Postavy gréckej mytológie
Maurice Yvon

**Maurice Yvon** (* 8. august 1857, Paríž, Francúzsko – † 2. január 1911, Paríž) bol francúzsky architekt.

## Životopis
Bol synom maliara Adolpha Yvona a študoval v Paríži na École des Beaux-Arts, ktorú veľmi úspešne zakončil. Potom pracoval na ministerstve pre správu kolónií.

V roku 1887 navrhol pre spisovateľa Anatola France *Villu Said*.

Pre svetovú výstavu 1893 v Chicagu projektoval francúzsky pavilón. O sedem rokov neskôr, v roku 1900, skonštruoval pre výstavu v Paríži pavilón francúzskych kolónií.

## Referencie

## Zdroj

Kategória:Francúzski architekti
Kategória:Osobnosti z Paríža
Doprava v Samoe

**Doprava v [[Samoa (štát)|Samoe]]** obsahuje tri zo základných štyroch typov dopravy. Cestná, vodná a letecká doprava je na Samoe používaná, ale železničná nie, keďže sa na ostrovoch nenachádzajú železničné trate, po ktorých by vlaky mohli prepravovať suroviny alebo osoby.

## Cestná doprava
Dĺžka všetkých ciest na Samoe je 866 kilometrov, z toho je 350 kilometrov spevnených asfaltom a ostatných 516 kilometrov je nespevnených, čiže „poľných“ ciest.

Rýchlostné limity sú /h (25&nbsp;mph) v blízkosti centra a v centre a v zvyšku krajiny je maximálna povolená rýchlosť /h (35&nbsp;mph). Pri opravovaní ciest alebo pri rôznych dopravných kolíziách je maximálna povolená rýchlosť len /h (15&nbsp;mph). Veľmi populárne sú na Samoe služby Taxi a služby autobusovej prepravy. Niektorí ľudia tiež používajú motocykle, ale zabránili zbytočným zápcham v hlavným uliciach mesta.

### Zmena z pravého na ľavostrannú premávku
Od  7. septembra 2009 vozidlá na Samoe premávajú v ľavom jazdnom pruhu. Táto zmena prebehla na základne lacnejších áut dovážaných prevažne z Japonska.

## Vodná doprava

Veľmi používaná doprava je vodná doprava (môže byť aj lodná doprava). Najväčší a najfrekventovanejší prístav sa nachádza na severe ostrova Upolu v hlavnom meste Apia. Denne sa tu vyloďuje množstvo turistov hlavne z USA, Tokelau alebo z Americkej Samoy. Taktiež je prístav plný obchodných lodí, či trajektov, ktoré takmer najväčšou mierou pomáhajú na vzraste ekonomiky v meste. V ústraní prístavu kotvia tiež súkromné lode, zväčša zamerané na lov rýb v okolí alebo slúžia na rekreáciu a relaxáciu.

### Najvýznamnejšie prístavy
* Apia – najväčší a najfrekventovanejší prístav
* Asau – menší prístav, ktorý je využívaný hlavne rybárskym priemyslom
* Mulifanua – prístav využívaný najmä na prepravu tovaru a osôb medzi ostrovmi Upolu a Savai’i
* Salelologa – najväčší prístav na ostrove Savai’i

## Letecká doprava
Keďže je Samoa ostrovným štátom, tak sa dosť využíva aj letecká doprava. Lety sú sústreďované hlavne na medzinárodné spojenia.

### [[Zoznam letísk v Samoe]]
#### Ostrov Upolu
* Medzinárodné letisko Faleolo (Apia)
* Letisko Fagali’i (Fagali’i)

#### Ostrov Savai’i
* Letisko Asau (Asau)
* Letisko Lalomalava (Lalomalava)
* Letisko Maota (Salelologa)
Voľný tanec

[náhľad|Sinead Kerrová a John Kerr počas voľného tanca na [Majstrovstvá sveta v krasokorčuľovaní 2008|MS 2008]]
náhľad|Federica Faiellová a Massimo Scali počas zdvíhanej figúry vo voľnom programe
náhľad|Kaitlyn Weaverová a Andrew Poje počas voľného tanca na Majstrovstvách Kanady 2009
**Voľný tanec** () je jednou z dvoch častí súťaže v párovej krasokorčuliarskej disciplíne „tance na ľade“. Koná sa spravidla na druhý deň po prvej časti, po krátkom tanci.

Vo voľnom tanci si súťažiace páry môžu relatívne slobodne vybrať rytmus, tému programu a prislúchajúci hudobný sprievod, podporuje sa kreativita súťažiacich. Preto sú voľné tance divácky najzaujímavejšou časťou súťaže tancov na ľade.

## Povinné náležitosti voľného tanca
Napriek veľkej voľnosti sú podľa pravidiel Medzinárodnej korčuliarskej únie povinnou súčasťou voľného programu v tancoch na ľade tieto prvky:
* *[[zdvíhané figúry]]*
* *[[kroková sekvencia]]*
* *[[Pirueta (krasokorčuľovanie)|tanečná pirueta]]*
* *[[twizzly]]*
Presný počet a druh jednotlivých povinných prvkov stanovuje technická komisia Medzinárodnej korčuliarskej únie pre každú krasokorčuliarsku sezónu zvlášť.

Predpísaná dĺžka voľného tanca sú 4 minúty (+/- 10 sekúnd) pre seniorov a 3 minúty 30 sekúnd (+/- 10 sekúnd) pre juniorov.

## Najvyššie skóre
Z dôvodu zmeny formátu a bodovacieho systému v kategórii „Tance na ľade“ eviduje Medzinárodná korčuliarska únia oddelene štatistiky výsledkov pred sezónou 2010/2011 a po nej. 

Historicky (pred sezónou 2010/2011) najvyššie skóre vo voľnom tanci dosiahol ruský pár Tatiana Navková / Roman Kostomarov v roku 2003 na súťaži „Cup of Russia“ (117,14 bodu).

Od sezóny 2010/2011 dosiahli najvyššie skóre vo voľnom tanci Američania Meryl Davisová / Charlie White v roku 2014 na Zimných olympijských hrách v Soči (116,63 bodu).

## Referencie

## Pozri aj
* Tance na ľade
* História krasokorčuľovania

## Iné projekty

## Externé odkazy
*  Oficiálna stránka ISU  
* Rozhodcovský systém ISU: Tance na ľade  

## Zdroj

Kategória:Krasokorčuľovanie
Théraifoné

**Théraifoné** alebo **Théraifona** () je v gréckej mytológii dcéra ólenskeho kráľa Dexamena.
 
Antický autor Pausanias uvádza, že Dexamenos bol otec dvojičiek, dcér, Théraifony a Théroniky. Jeho dcéry sa stali manželkami dvojičiek, élidskeho kráľa Aktora. Théraifoné sa vydala za Euryta a jej sestra Théroniké za Kteata.

Théraifoné a Eurytos boli rodičia syna Thalpia,ktorý bojoval v trójskej vojne.

## Referencie

Kategória:Postavy gréckej mytológie
Michael Angelo Batio

**Michael Angelo Batio** (* 12 június 1956, Chicago) je americký gitarista, inštrumentalista. Preslávil sa hlavne hrou na dvojkrkové a štvorkrkové gitary s krkmi, ktoré smerujú vždy na opačnú stranu. 

## Diskografia
### Sólové albumy
* 1995 *[[No Boundaries (album)|No Boundaries]]*
* 1996 *[[Holiday Strings]]*
* 1997 *[[Planet Gemini (album)|Planet Gemini]]*
* 1999 *[[Tradition (album)|Tradition]]*
* 2000 *[[Lucid Intervals and Moments of Clarity]]*
* 2004 *[[Lucid Intervals and Moments of Clarity, Pt. 2]]*
* 2005 *[[Hands Without Shadows]]*
* 2007 *[[2 X Again]]*
* 2009 *[[Hands Without Shadows part 2 - Voices]]*
* 2013 ''Intermezzo
* 2015 Shred Force 1 : The Essential MAB
* 2016 Soul In Sight
* 2020 More Machine Than Man

## Iné projekty

## Externé odkazy
* Oficiálne stránky
* 
* Kytaroví velikáni - Michael Angelo

Kategória:Džezoví gitaristi USA
Kategória:Heavymetaloví gitaristi USA
Kategória:Rockoví gitaristi USA
Kategória:Osobnosti zo Chicaga
Letecké katastrofy

***Letecké katastrofy*** (ang. *Mayday*, alebo tiež *Air Crash Investigation(s)* či *Air Emergency*/*Air Disasters*) je kanadský dokumentárny televízny program, ktorého producentom je Cineflix. Seriál sa zapodieva vyšetrovaním leteckých nehôd a ďalších katastrof. V seriáli sú použité historické rekonštrukcie, rozhovory a počitačom tvorený obraz na vytvorenie postupu udalostí, ktoré viedli ku každej katastrofe. Okrem leteckých expertov, bývalých pilotov a vyšetrovateľov nehôd sú aj popisované príčiny, kvôli ktorým tieto nehody nastali a ako sa im dá v budúcnosti vyhnúť.

Spoločnosť Cineflix začala produkciu dňa 13. augusta 2002 s rozpočtom 2,5 milióna kanadských dolárov. Seriál sa vysiela v 144 krajinách a 26 jazykoch.

## Série a časti

## Referencie

## Zdroj


Kategória:Kanadské dokumentárne seriály
Kategória:Televízne seriály z roku 2003
Automat na kondómy

náhľad|Automat typický pre Slovensko (kúpa 1 škatuľky s 1 kondómom)

**Automat na [[Prezervatív|kondómy]]** je druh predajných automatov.  Tieto automaty sú často umiestnené na verejných toaletách, staniciach metra, letiskách ako opatrenie na podporu bezpečného sexu. Zriedkavo ponúkajú aj dámske kondómy.

## Bezpečnostné pokyny
Pri použití kondómov z automatu je dôležité skontrolovať dátum vypršania platnosti a samotný automat by nemal byť vystavený priamemu slnečnému žiareniu alebo inému zdroju extrémnych teplôt.

## Automaty na Slovensku
Mechanicke automaty buď jednoité alebo dvojité. Fungujú na mince 1 € resp. 2 € (1 kus kondómu resp. 2).


Súbor:Kondomat2.JPG|Širší na kúpu 1 alebo 2 kusov


## Automaty vo svete
Automaty na kondómy sú viac rozšírene v západných krajinách. Vo Francúzsku má až 96 % stredných škôl automaty na kondómy.


Súbor:Tysk kondomautomat.jpg|Nemecký automat
Condom machine.jpg|Francúzsky automat
Condom vendor.jpg|Taliansky automat
Condom & toothbrush vending machines ubt.jpeg|Nórske automaty na kondómy a zubné kefky
Condom Vending Machine U.S.jpg|Automat v Spojených štátoch amerických
Condom self-service shanghai.jpg|Čínsky automat


## Referencie

## Iné projekty

## Zdroj

Kategória:Antikoncepcia
Okrúhle pleso

**Okrúhle pleso** (), (), () je najvyššie položené ľadovcové pleso v Mlynickej doline vo Vysokých Tatrách.

Nachádza sa v najvyššej časti doliny, nad Capím plesom v obklopení Štrbského štítu, Hrubého vrchu a Furkotského štítu. Je položené v nadmorskej výške  a rozlohu . Je dlhé  a široké . Dosahuje maximálnu hĺbku . Je šiestym najvyššie položeným plesom v Tatrách.

## Názov
Bolo 5. augusta 1879, keď na Bystré sedlo vystúpil Matrin Róth. Vtedy sa rozhodol, že pomenuje dovtedy bezmenné pleso *Dölerovým plesom* (Döllersee, Dőller-tó). Uhorský karpatský spolok, ktorý vtedy mohol schvaľovať nové názvy, návrh schválil. Anton Döller (1831 – 1912), bol dôstojníkom a po prepustení z vojenskej služby sa usadil v Kežmarku. Venoval sa okrem iného turistickej činnosti. Patril medzi zakladateľov Uhorského karpatského spolku (1873), v ktorom zastával významné funkcie. Poľské *Towarzystwo Tatrańske* ho zvolilo za čestného člena.  Spolu s Mór Déchym a Jánom Stillom uskutočnili prvovýstup Velickou próbou na Gerlachovský štít. Anton Döller bol iniciátorom vybudovania prvých turistických  stavieb na Štrbskom Plese.

## Turistika
Priamo k plesu nevedie žiadny turistický chodník, ale je viditeľné z Bystrého sedla, cez, ktoré prechádza  žltá turistická značka z Mlynickej do Furkotskej doliny.

## Referencie

## Iné projekty

## Externé odkazy
* Poloha na turistickej mape

## Zdroj
* 

Kategória:Plesá Vysokých Tatier
Kategória:Mlynická dolina
Kategória:Štrba
Kategória:Vodstvo v okrese Poprad
Ciudad Bolívar

náhľad|Historické centrum Ciudad Bolívaru

**Ciudad Bolívar** je hlavné mesto venezuelského štátu Bolívar. Rozkladá sa na ploche 591 km² a žije tu 350 691 obyvateľov.

Mesto bolo založené v roku 1764 pod názvom *Angostura* ako sídlo revolučnej vlády. Mesto sa nachádza pri rieke Orinoko a slúži ako prístav a obchodné centrum (medzi hlavné produkty patria: zlato, železná ruda, dobytok, a i.). Tiež je považované za historické centrum, ktoré je dobre uchovávané s katedrálou a ďalšími koloniálnymi budovami. 

## Galéria

Cathedral of Ciudad Bolivar - west to east view.jpg|Bolívarska katedrála
La Plaza Bolivar.JPG|Námestie *La Plaza Bolivar*
PUERTO Y CATEDRAL C BOLIVAR.JPG|Rieka Orinoko v blízkosti mesta
A typical street of Ciudad Bolívar.jpg|Typická bolívarska ulička
Ciudad Bolívar view.jpg|Jeden z prístavov v Ciudad Bolívar
Angostura.JPG|Most Angostura Bridge cez rieku Orinoko
Jesús Soto Museum of Modern Art facade.jpg|Múzeum moderného umenia Jesúsa Sota
José Tomás de Heres Airport 1.jpg|Miestne letisko Josého Tomása de Heresa
Simón Bolívar Monument - Ciudad Bolívar.jpg|Socha Simóna Bolívara


## Iné projekty

## Externé odkazy
* Oficiálna stránka

Kategória:Mestá vo Venezuele
Angus MacLise

**Angus MacLise** (* 4. marec 1938, Bridgeport, Connecticut, USA − † 21. jún 1979, Káthmandu, Nepál) bol americký hudobník a básnik. V roku 1965 spoluzaložil hudobnú skupinu The Velvet Underground, z ktorej však odišiel ešte skôr, než stihla nahrať akékoľvek nahrávky a predtým, než sa jej manažérom stal Andy Warhol. Pred Velvet Underground hral v zoskupení okolo La Monte Younga, kde sa zoznámil s Johnom Calom, ktorý tiež hral s Velvet Underground. Mimo svoju hudobnú činnosť vydal niekoľko zbierok básní.

## Zdroj

Kategória:Hudobníci USA
Kategória:Členovia skupiny The Velvet Underground
Kategória:Osobnosti z Connecticutu
Kategória:Úmrtia na tuberkulózu
Natalia Streignardová

**Natalia Streignardová**, celým menom *Natalia Bárbara Martínez Streignard Negri* (* 9. september 1970, Madrid, Španielsko) je venezuelská herečka.

## Životopis
Nataliin otec pochádza z Nemecka a matka z Argentíny, nakoniec sa odsťahovali do Venezuely, ktorú Natalia pokladá za svoju vlasť. Kariéru v šoubiznise začala neúspešnou účasťou v súťaži Miss Venezuela. Len čisto zo zvedavosti sa dodatočne prihlásila do televízneho konkurzu a nakoniec získala hlavnú úlohu v telenovele *Sol de tentación*. Na Slovensku je známa z telenoviel *[[Sladká Valentína]]* a *[[La Tormenta: Pokušenie lásky]]*.

## Filmografia

## Externé odkazy
* 
* 
* Natalia Streignard na Instagrame

## Referencie

Kategória:Venezuelské televízne herečky
Kategória:Venezuelské osobnosti argentínskeho pôvodu
Kategória:Venezuelské osobnosti nemeckého pôvodu
Kategória:Osobnosti z Madridu
Rue de la Verrerie

**Rue de la Verrerie** je ulica v Paríži v 4. obvode. Prechádza štvrťami Saint-Merri a Saint-Gervais. 

## Dejiny
Existuje pod svojím názvom už od 12. storočia. Avšak časť medzi Rue du Temple a Rue Saint-Martin sa v 16. storočí volala *Rue Saint-Merri*.

Nesie meno podľa sklárov, ktorí v ​​tejto oblasti žili. Za vlády Karola VI. sa tu usadila komunita emailistov a maliarov skla. V 17. storočí sa začalo používať farebné sklo a komunita zanikla.

## Významné miesta
* č. 18, galérie Alaïa
* č. 61, rodný dom Élise Deroche
* č. 76, kostol Saint-Merri
* č. 109, dom kde v rokoch 1793 - 1798 bývali maliarky Anne a Louise Catherine

## Iné projekty

## Zdroj
* 
* 

Verrerie
Allen Lanier

**Allen Lanier** (* 25. jún 1946, New York − † 14. august 2013, New York) bol americký rockový gitarista a klávesista. V roku 1967 spoluzaložil skupinu Blue Öyster Cult, v ktorej pôsobil do roku 1985 a znova od roku 1987 do 2006, kedy sa prestal venovať hudbe. So skupinou vystúpil znovu pri jednom koncerte v roku 2012. V sedemdesiatych rokoch bola jeho priateľkou speváčka Patti Smith. Počas svojej kariéry spolupracoval napríklad aj s Johnom Calom, s ktorým v roku 1982 nahral album *[[Music for a New Society]]*.

Zomrel na chronickú obštrukčnú chorobu pľúc vo veku 67 rokov.

## Referencie

## Zdroj

Kategória:Rockoví gitaristi USA
Kategória:Rockoví klávesisti USA
Kategória:Heavymetaloví gitaristi USA
Kategória:Heavymetaloví klávesisti USA
Kategória:Osobnosti z New Yorku
Zlomenina lebkovej klenby

**Zlomenina lebkovej klenby** alebo odb. **fraktúra kalvy** je porušenie integrity lebkovej klenby () - kostenej časti lebky tvorenej plochými kosťami, ktoré zhora a zo strán kryjú mozog. Je prakticky vždy spojená s poškodením kože a podkožia nad zlomeninou. Jej prítomnosť alebo neprítomnosť nie je znakom ťažšieho či ľahšieho poranenia hlavy - nezriedka chýba aj pri ťažkom úraze.

## Rozdelenie
V zásade možno fraktúry kalvy rozdeliť na:
* *jednoduché* a *trieštivé*
* *otvorené* a *zatvorené*
Otvorené so sebou prinášajú vyššie riziko infekcie štruktúr v lebečnej dutine; rovnaké nebezpečenstvo hrozí aj pri zlomeninách, ktoré prechádzajú cez prínosové dutiny.
thumb|Kompresívna fraktúra kalvy
Ďalej možno pomocou zobrazovacích metód, v súčasnosti obvykle CT, diferencovať nasledovné typy týchto zlomenín:
* *lineárna* - je to ostro ohraničená, tenká línia prechádzajúca celou hrúbkou plochej kosti, často pomerne dlhá; chýba akýkoľvek posun časti kosti
** *diastatická (rozširujúca)* - zlomenina, ktorá spôsobuje rozšírenie lebečného švu; obvykle je komplikáciou lineárnej fraktúry a vyskytuje sa u detí, ktoré ešte nemajú švy zrastené
* *kompresívna (vtlačená)* - je to trieštivá zlomenina plochej kosti, ktorej fragmenty sú vtlačené pod úroveň jej fyziologickej kontúry („do mozgu“); je to typické zranenie napr. po údere tupým predmetom (kladivo a pod.), často spôsobuje poranenie mozgových obalov, pomliaždenie mozgu a únik mozgovomiechového moku.
** *elevovaná (nadvihnutá)* - čistá elevovaná zlomenina je vzácna, väčšinou je kombinovaná s kompresívnou; vzniká úderom ostrého predmetu (meč a podobne), kedy sa vzniknutý kostný fragment na jednej strane zanorí do lebečnej dutiny a na strane druhej nadvihne nad jej úroveň
* *„rastúca“ fraktúra kalvy* (*posttraumatická leptomeningeálna cysta*) - osobitný druh zlomeniny lebkovej klenby, ktorý sa vyskytuje u detí do 3 rokov. Do lomnej línie sa vmedzerí cez defekt v tvrdej plene pavúčnica a zabráni tak jej hojeniu. Približne 2 mesiace po poranení sa začne defekt rozširovať tlakom mozgomiechového moku, môže sa doň vtlačiť mozgové tkanivo a následne vzniknúť sekundárne neurologické poškodenie.

## Diagnostika
thumb| CT snímka kompresívnej fraktúry čelovej kosti, zasahujúcej do pravej čelovej prínosovej dutiny
Rtg snímka lebky je v súčasnosti v diagnostike poranení hlavy už zastaraná a metódou prvej voľby súčasnosti je počítačová tomografia (CT). Jedným zo zásadných dôvodov je to, že zhruba štvrtina pacientov so závažným poranením mozgu nemá fraktúru lebky. Jej prípadný dôkaz rtg snímkou nemá preto žiaden korelát k stupňu závažnosti poranenia a mozog na rozdiel od CT nezobrazí.

Fraktúry sa najčastejšie vyskytujú v strednej lebečnej jame, kde je v lebke množstvo otvorov a kosti sú tu najtenšie.

Ak fraktúra prechádza niektorým z otvorov, ktorým do lebky vstupujú a vystupujú veľké cievy, alebo tieto cievy križuje, je potrebné doplniť CT angiografiu - vyšetrenie, ktoré vylúči ich prípadné poškodenie. Vysoké riziko poškodenia cievnych štruktúr so sebou prinášajú zlomeniny, ktoré postihujú klivus.

## Zdroje
*
*

Kategória:Poranenie hlavy
Kategória:Zlomeniny kostí
Zlomenina

**Zlomenina** môže byť:
*v medicíne: pozri zlomenina (kosť)
*zastarano: 
**zlomené miesto
**zlomená vec
Thoas (syn Andraimóna)

**Thoas** (iné názvy: **Thoás, Toas, Toás**;  ( ) je v gréckej mytológii syn Andraimóna z Kalydónu a jeho manželky Gorgy.
 
Thoas, syn Andraimóna a Gorgy, bol jedným z nápadníkov krásnej Heleny a po jej únose trójskym princom Paridom účastníkom trójskej vojny. Z Aitólie k brehom Tróje priviedol až štyridsať lodí, čo bol jeden z najväčších kontingentov achájskeho loďstva.(podľa Hygina ich bolo len pätnásť)

Thoas patril medzi najstatočneších achájskych bojovníkov, čo prišli bojovať pod velením mykénskeho kráľa Agamemnóna pod hradby Tróje. V bojoch zabil dvoch významných trójskych bojovníkov. V Homérom epose Iliada sa uvádza, že bol jedným z deviatich dobrovoľníkov, ktorí prijali výzvu trójskeho princa Hektora, najsilnejšieho a najudatnejšieho bojovníka z celého trójskeho vojska, na súboj muža proti mužovi. Lós však padol na Aianta. V súboji sa potom Aias i Hektor ukázali ako rovnocenní súperi, preto na výzvu heroldov zápas prerušili.

Keď sa neskôr Hektor prebojoval až k achájskym lodiam, bol to práve Thoas, ktorého príhovor vniesol do achájskeho vojska bojového ducha.  V závere vojny aj on patril medzi vybraných bojovníkov, ktorí sa v trójskom koni dostali za hradby Tróje a dobyli hrad kráľa Priama.

Podľa antického autora Pausania si Thoas odniesol z Tróje bronzovú sochu, ktorá potom stála v chráme bohyne Atény v Amfisse.
 
## Referencie a bibliografia

Kategória:Postavy gréckej mytológie
Kategória:Trójska vojna
Insane in the Brain

„**Insane in the Brain**“ je singel americkej hip-hopovej skupiny Cypress Hill z ich albumu *[[Black Sunday]]*. Bol vydaný v roku 1993 a okrem 1. miesta v rebríčku US Rap Chart obsadila aj 19. miesto v rebríčku Billboard Hot 100. Skladba bola veľmi úspešná v ďalších krajinách.

## Zoznam skladieb
;UK CD singel
#„Insane in the Brain“ (Radio Edit) - 3:32
#„Stoned is the Way of the Walk“ - 2:46
#„Something for the Blunted“ - 1:15
#„Insane in the Brain“ (Extended Version) - 4:56

;1999 remix CD1
#„Insane in the Brain“ (Jason Master Blaster Edit) - 4:06
#„Insane in the Brain“ (Jason Master Blaster Club Mix) - 5:02
#„Insane in the Brain“ (Da Funky Chunky Mix) - 6:36

;1999 remix CD2
#„Insane in the Brain“ (Nevins' Asylum Edit) - 3:40
#„Insane in the Brain“ (Nevins' Asylum Club Mix) - 6:06
#„Insane in the Brain“ (The Funky French B-Boy Remix) - 5:40

## Pozície v rebríčkoch

## Referencie

## Externé odkazy
*  AllMusic

## Zdroj

Kategória:Single z 1993
Kategória:Piesne skupiny Cypress Hill
Kategória:Piesne o drogách
Majstrovstvá sveta v atletike 2013 - Beh na 100 metrov mužov

Finále disciplíny **beh na 100 metrov** sa uskutočnilo 11. augusta 2013. Víťazom sa stal reprezentant Jamajky Usain Bolt časom 9,77 po tom, ako bol pred dvoma rokmi diskvalifikovaný pre rýchly štart. Druhý skončil Američan Justin Gatlin a tretí ďalší Jamajčan Nesta Carter.

## Rekordy

## Výsledky finálového behu
*Vietor: -0.3 m/s*

## Semifinále
*Postupový kľúč :*
* Prví dvaja z každého semifinále **(Q)** a ďalší dvaja najrýchlejší **(q)** si zabezpečili postup do finále.

## Rozbehy
*Postupový kľúč :*
* Prví traja z každého rozbehu **(Q)** a ďalší traja najrýchlejší **(q)** si zabezpečili postup do semifinále.

## Predkolo
*Postupový kľúč :*
* Prví traja z každého rozbehu **(Q)** a ďalší jeden najrýchlejší **(q)** si zabezpečili postup do rozbehov.

## Referencie

## Externé odkazy
*Výsledok 100 metrov IAAF webstránka

Kategória:Majstrovstvá sveta v atletike 2013
Fraktúra

**Fraktúra** môže byť:

*v medicíne: zlomenina, pozri zlomenina (kosť)
*v biológii: rozlomenie chromozómu na centrickú časť a acentrické časti, pozri fraktúra (chromozóm)
*v písme:
** druh nemeckého gotického písma, pozri fraktúra (písmo)
** lomené ťahy (čiary) písmen alebo číslic
*náhla zmena štruktúry materiálu, pozri fraktúra (materiál)

## Pozri aj
* puklina
Pieria (mytológia)

**Pieria** () je v gréckej mytológii manželka élidskeho kráľa Oxyla.

Pieria sa vydala za élidskeho kráľa Oxyla a stala sa matkou dvoch synov, Aitóla a Laia. Aitólos, zomrel mladý a pochovali ho neďaleko Olympie a Laias zdedil po otcovi élidský trón. 
  
## Referencie

Kategória:Postavy gréckej mytológie
Puklina

**Puklina**  alebo **prasklina** alebo **trhlina** môže byť:
* všeobecne: pozdĺžna medzera (štrbina), ktorá vznikla puknutím (puklina), prasknutím (prasklina) alebo roztrhnutím (trhlina)
* v materiálovej vede: pozri trhlina (materiál)
* v geológii: pozri puklina (geológia)
* v umení:
** román Jozefa Kariku, pozri Trhlina (román)
** televízny seriál, pozri Trhlina (miniséria)
** slovenský film, pozri Trhlina (film)

**Puklina** môže byť:

* v stolárstve aj špecificky mechanické porušenie opracovaného dreva, ktoré vzniká rýchlym zosychaním dreva, pozri puklina (stolárstvo)
Pieria

**Pieria** môže byť:
*v gréckej mytológii: 
**manželka élidskeho kráľa Oxyla, pozri Pieria (mytológia)
**manželka líbyjského kráľa Danaa, pozri Pieria (manželka Danaa)
*krajská jednotka v Grécku, pozri Pieria (územie)
Dedičstvo (seriál)

***Dedičstvo*** je nový pôvodný seriál z dedinského prostredia, ktorý mal premiéru 7. októbra 2013 na JOJ. Na seriáli pracujú tvorcovia seriálov ako Profesionáli alebo Mafstory.

## Dej
Veľký Petrovec je na prvý pohľad obyčajná slovenská dedina. Má asi 1500 obyvateľov a všetko, čo dedina musí mať. Školu, zdravotné stredisko, krčmu, kostol a samozrejme futbalové ihrisko. Najmajetnejšou rodinou sú Petrovičovci. Vyžadujú si isté pravidlá, ktoré všetci musia rešpektovať. Do Petrovca však zo Chicaga pricestuje americká Slovenka Júlia Miller. Tá pomery v rodnej dedine svojej babky ešte len musí spoznať. Okrem toho, že si chce uplatniť nárok na zdedený majetok, sa stretáva s množstvom obyčajných ľudí ako učiteľka Lydka, futbalový tréner Tóno, starosta Andrej a jeho dve dcéry Jana a Lucia, sanitkár Martin, miestny futbalový hrdina Filip (prezývaný Ronaldo), doktor, farár a jeho gazdiná Gitka, šéfujúca miestnym klebetniciam.

## Postavy
* Júlia Millerová (Zuzana Slámková) je Američanka, ktorá prichádza do Petrovca začať nový život potom, čo v Amerike stratila rodinu, a zriadiť detský domov na mieste, kde má korene.
* Rudo Petrovič (František Harnúšek), hlava rodiny, ktorý manipuluje svojou rodinou a aj celou dedinou a nechce prenechať svoj majetok mladej Američanke.
* Dano Petrovič (Peter Mattes) je najmladší syn Ruda Petroviča, ktorý má raz prebrať otcov majetok.
* Kristína Šandorová (Kristína Guštafíková) je dcérou správcu majera Ďura Šandora, ktorá skrýva svoj vzťah s Danom Petrovičom.
* Ďuro Šandor (Pavol Tomčík), správca majetku Petrovičovcov a otec Kristíny.
* Gabo Petrovič (Ján Maroši), stredný syn Ruda Petroviča, ktorý je pre uznanie otcom ochotný ho aj podraziť.
* Mišo Petrovič (Anton Eliáš)
* Darina Petrovičová (Lucia Stankovská Fričová)
* Andrej Malík (Dano Junas)
* Lucia Malíková (Nikola Dubovanová)
* Jana Malíková (Dáša Laurová)
* Martin Straka (Marcel Klíma)
* Lajo Straka (Miroslav Gábriš)
* Irena Straková (Zuzana Bezáková)
* Tóno Moravčík (Adolf Achberger)
* Lydka Moravčíková (Iveta Penthorová)
* Ronaldo (Dominik Gajdoš)
* Mikuláš Šrámek (Ladislav Hámor)
* Gitka Neumannová (Agneša Dominová)
* Marcela Cabanová (Tatiana Šúrová), mladá milenka Ruda Petroviča

## Produkcia
Seriál má 34 častí a nakrúcal sa v reálnych priestoroch (nie v štúdiu) a exteriéroch. Autori námetu seriálu sú Kristína Cibulková, Stano Guštafík a Ivan Huljak. V seriáli sa neobjavia žiadni známi herci, ale ľudia, ktorí majú skúsenosti s herectvom, divadelníci a študenti vysokých hereckých škôl.

## Série

## Časti

## Referencie

Kategória:Slovenské televízne seriály
Thoas (Trója)

**Thoas** (iné názvy: **Thoás, Toas, Toás**;  ) je v gréckej mytológii Trójan, účastník trójskej vojny.

Trójan Thoas je známy len z Homérovho eposu Iliada, kde je zmienka, že padol v súboji so spartským kráľom Menelaom. Stalo sa to v desiatom roku vojny, keď Achájci v krvavom boji odrážali najnebezpečnejší útok Trójanov, ktorí sa už dostali až k achájskym lodiam pri pobreží.

## Referencie

Kategória:Postavy gréckej mytológie
Kategória:Trójska vojna
Karol II. (Neapolsko)

**Karol II.** (, ; * 1254 – †  6. máj 1309, Neapol) bol neapolský kráľ.

## Životopis
Karol bol druhorodený syn grófa Karola z Anjou a jeho prvej manželky Beatrix, dcéry provensalského grófa Raimonda Bérengera IV. Jeho otec získal vďaka pápežskej ponuke, vlastnej ctižiadostivosti a dávky vojenského šťastia sicílske kráľovstvo. Korunovaný bol v januári 1266.

Ako princ mal Karol, svojimi súčasníkmi pre telesný handicap prezývaný *Chromý*, od roku 1268 titul vojvodu zo Salerna. V máji či júni 1270 sa oženil s uhorskou princeznou Máriou, dcérou uhorského kráľa Štefana V. a Alžbety, dcéry kumánskeho chána Kuthana. 

Izabela Neapolská bola naopak vydatá za mladého uhorského kráľa Ladislava IV. 

### Aragónske väzenie
V roku 1282 sa Sicília vzbúrila proti anjouovskej nadvláde. Karol vtedy žil v provensalskom grófstve a otec ho poslal na parížsky dvor, kde mal získať prísľub vojenskej pomoci. Kráľovský bratanec Filip III. ochotne strýkovi poslal posily. V roku 1284 Karol v bitke pri Neapole padol do zajatia aragónskeho admirála Rogera z Laurie a svojho otca tým veľmi nahneval. Roger z Laurie prisľúbil Karolove prepustenie na oplátku za prepustenie Beatrix, dcéry kráľa Manfréda, ale klamal a Karola odviezol do Katalánska. 

V internácii strávil Karol celé roky. O jeho prepustenie sa zaslúžila anglická kráľovná Eleonóra Kastílska, ktorá neľutovala peniaze ani čas a jej snaha bola korunovaná úspechom. Karol bol po opakovaných diplomatických vyjednávaniach prepustený v októbri 1288 a donútený sľúbiť, že nebude používať titul sicílskeho kráľa a dať troch zo svojich synov ako rukojemníkov aragónskemu kráľovi. Po nútenom príjazde na francúzsky dvor dal kráľ Filip IV. jeho sprievodcov zatknúť a Karola s vojenským doprovodom a mnohými rytiermi poslal do Itálie, kde bol nadšene privítaný guelfmi a  pápežom Mikulášom IV.

### Vláda
S otcom sa po návrate domov už nestretol a 29. mája 1289 bol v katedrále v Rieti korunovaný za kráľa Sicílie. V júni 1295 podpísal so svojim aragónskym proťajškom zmluvu z Anagni, ktorá zaručovala prepustenie rukojemníkov. Úplné zloženie zbraní priniesla až roku 1302 zmluva z Caltabellotta, v ktorej získal Sicíliu Fridrich Aragónsky, mladší brat aragónskeho kráľa Jakuba II. a vnuk kráľa Manfréda. 

Karol sa rozhodol sa ujať po otcovi zdedeného jeruzalemského trónu, čo ho donútilo k otvorenému sporu s cyperskými Lusignanovcami. Neskôr na jeruzalemskú korunu rezignoval a uprel svoje úsilie k udržaniu panstiev v Grécku a Albánsku, kde sa stretol so Štefanom Urošom a byzantským cisárom Andronikom II.

Zomrel roku 1309 vo veku 55 rokov a bol pochovaný v dominikánskom kostole v Neapoli. Na sicílsky trón nastúpil jeho tretí syn Róbert.

## Rodokmeň Karola II.

## Poznámky


## Referencie

## Literatúra
* 

## Iné projekty

## Externé odkazy
*  genealogie-mittelalter.de

Kategória:Narodenia v 1254
Kategória:Úmrtia 6. mája
Kategória:Úmrtia v 1309
Kategória:Anjouovci
Kategória:Neapolskí králi
Kategória:Jeruzalemskí králi
Kategória:Katolícki panovníci
Kategória:Osobnosti križiackych výprav
Ska-P

**Ska-P** je španielska ska punková skupina, ktorá bola založená v roku 1994 v meste Vallecas v Španielsku. Občas býva zaraďovaná ako politická, silne ľavicovo založená anarchistická hudobná skupina. Ska-P kombinuje úprimné a výstižné texty s rýchlosťou punkového štýlu a melódiou ska.

## Členovia
; Súčasní členovia
* Roberto "Pulpul" Gañán - hlavné vokály, rytmická gitara (1994 – súčasnosť)
* José "Joxemi" Redin - sólová gitara, sprievodný spev (1996 – súčasnosť)
* Julio Sánchez - basová gitara, sprievodný spev (1994 – súčasnosť)
* Alberto "Kogote" Javier - klávesy, sprievodný spev (1994 – súčasnosť)
* Luis "Luismi" García - bicie, perkusie (1999 – súčasnosť)
*Garikoitz "Gari" Badiola - trombón, heligón
*Alberto "Txikitin" Iriondo - trúbka
*Milo "EsMiloBur" Martinez - bicie

; Bývalí členovia
* Ricardo "Pipi" Degaldo - vokály (1995 – 2017)
* Pako - bicie, perkusie (1994 – 1999)
* Toni Escobar - sólová gitara, sprievodný spev (1994 – 1996)

## Diskografia
### Štúdiové albumy

### Koncertné albumy

### Kompilácie

### Single
*1996 „Cannabis“ z (El vals del obrero)
*1996 „Ñapa Es“ z (El vals del obrero) 
*1998 „Paramilitar“ z (Eurosis)
*2000 „Planeta Eskoria“ z (Planeta Eskoria)
*2000 „Derecho de Admisión“ z (Planeta Eskoria)
*2008 „Crimen Sollicitationis“ z (Lágrimas y Gozos)

## Referencie

## Iné projekty

## Zdroj

Kategória:Hudobné skupiny z 1994
Kategória:Ska hudobné skupiny
Kategória:Anarcho-punkové hudobné skupiny
Kategória:Španielske punkrockové hudobné skupiny
Kategória:Funkrockové hudobné skupiny
Kategória:Španielske alternatívnorockové hudobné skupiny
Kategória:Skapunkové hudobné skupiny
Kvalifikácia na Majstrovstvá Európy v basketbale mužov 2015

**Kvalifikácia na Majstrovstvá Európy v basketbale mužov 2015** bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). V 1. kole sa zúčastnilo 13 európskych družstiev, ktoré súťažili o 4 miesta na postup do play-off fázy kvalifikácie. Tie postúpili do semifinálového a ich víťazi do finálového kola, ktoré určilo jedno postupujúce družstvo na záverečný turnaj ME. 1. kolo kvalifikácie sa začalo 1. augusta a skončilo sa 1. septembra 2013. 2. kolo tvorilo 26 družstiev v siedmich skupinách, z ktorých postúpilo na záverečný turnaj 13 družstiev. 2. kolo skončilo 27. augusta 2014.

## Priamy postup
Priamo postúpilo 7 najlepších družstiev z ME 2013 a traja zvyšní európski účastníci ME 2014:
*  
*  
*  
*  
*  
*  
*  
*  
*  
*  

## Nasadenie do výkonnostných košov
FIBA Europe nasadila tímy do výkonnostných košov podľa umiestnenia tímov na predchádzajúcej kvalifikácii a finálovom turnaji ME 2013.
;1. kolo

;2. kolo
Hralo v ňom 10 družstiev, ktoré sa nekvalifikovali na MS 2014 a 12 nepostupujúcich družstiev z 1. kola tejto kvalifikácie.

## Výsledky
### 1. kolo
#### Skupina A

#### Skupina B

 Kontumácia kvôli neoprávnenému štartu naturalizovaných hráčov Holandska

#### Skupina C

#### Skupina D

#### Semifinále 1. kola

#### Finále 1. kola

----

### 2. kolo
#### Skupina A

#### Skupina B

#### Skupina C

#### Skupina D

#### Skupina E

#### Skupina F

#### Skupina G

## Referencie

## Pozri aj
* Kvalifikácia na Majstrovstvá Európy v basketbale žien 2015

## Externé odkazy
* Kvalifikácia 2015 na stránke Európskej basketbalovej federácie 
* Kvalifikácia 2015 na stránke todor66.com 

Kategória:Basketbal v 2013
Kategória:Basketbal v 2014
Kategória:Majstrovstvá Európy v basketbale mužov
Adsorbát

**Adsorbát** je látka v tuhej, tekutej alebo plynnej forme, ktorá sa pomocou adsorpcie vychytáva na povrchu inej látky (táto sa označuje ako adsorbent). Z adsorbentu sa adsorbát izoluje procesom nazývaným desorpcia. Príkladom adsorbátu môže byť látka znečisťujúca pitnú vodu (napríklad ropa), ktorá sa následne pomocou adsorbentu (napríklad aktívneho uhlia alebo hliníka) z nej odstraňuje.

## Zdroje
*
*

Kategória:Separačné metódy
V dobrom aj v zlom

**V dobrom aj v zlom** môže byť:

* pôvodný názov slovenského seriálu Chlapi neplačú
* televízny seriál USA ('Til Death), pozri V dobrom aj v zlom (televízny seriál)
* albumu skupiny Živé kvety, pozri V dobrom aj v zlom (album)

## Pozri aj
* V dobrom i v zlom
* V dobrom aj v zlom a ešte v horšom
* Klan (seriál) (Klan - V dobrom aj v zlom)
Adršpašsko-teplické skály

**Adršpašsko-teplické skály** je národná prírodná rezervácia s rozlohou 1772 ha na území Česka, v Broumovskej vrchovine. Chránená je od roku 1933. Nachádza sa tu najväčší eróziou vytvorený pieskovcový skalný komplex v Česku. Pieskovce sedimentovali koncom geologického obdobia kriedy v tektonickej zníženine v rámci Českého masívu.

## Iné projekty

## Zdroj
*

Kategória:Národné prírodné rezervácie v Česku
Kategória:Skalné mestá
ADS

**ADS** môže byť:
* adaptívny systém pruženia automobilov Mercedes, pozri ADS (Mercedes-Benz)
* binárny hviezdny systém v súhvezdí Jašterica, pozri  ADS 16402
* súčasť leteckej komunikačnej siete, pozri Automatické závislé sledovanie (ADS)
* skratka autonómneho detekčného systému
Pink Friday: Roman Reloaded

***Pink Friday: Roman Reloaded*** () je druhý štúdiový album americkej speváčky Nicki Minaj z roku 2012. Bol vydaný americkými hudobnými spoločnosťami Young Money, Cash Money a Universal Republic. Po predchádzajúcom albume „Pink Friday chcela Nicki, aby viacej pobavil a preto je štylistický rozdelený na jednu polovicu, ktorá obsahuje iba hip-hop a druhá polovica zase dance-popové piesne. V tomto albume nechýbajú ani známe osobnosti hudby ako DJ David Guetta, rapperi Lil Wayne a 2 Chainz alebo spevák Chris Brown.

Z albumu vyšlo celkovo päť singlov. Prvý singel „Starships“ na dostal na piate miesto v USA, taktiež „Right by My Side“ a „Beez in the Trap“, ktoré skončili miernym úspechom alebo „Pound the Alarm“ a „Va Va Voom“, ktoré skončili na dvadsiatom mieste v horúcej stovke. Nicki dostala platinu od Asociácie nahrávacieho priemyslu v Amerike za dodávku jedného milióna kusov. Album sa potom stal číslom jeden v Kanade a Spojenom kráľovstve a číslom päť v Írsku, Austrálií a Novom Zélande.

## Zoznam skladieb
# „Roman Holiday“
# „Come on a Cone“
# „I Am Your Leader“ (feat. Cam'ron & Rick Ross)
# „Beez in the Trap“ (feat. 2 Chainz)
# „HOV Lane“
# „Roman Reloaded“ (feat. Lil Wayne)
# „Champion“ (feat. Nas, Drake & Young Jeezy)
# „Right By My Side“ (feat. Chris Brown)
# „Sex in the Lounge“ (feat. Lil Wayne & Bobby V)
# „Starships“
# „Pound the Alarm“
# „Whip It“
# „Automatic“
# „Beautiful Sinner“
# „Marilyn Monroe“
# „Young Forever“
# „Fire Burns“
# „Gun Shot“ (feat. Beenie Man)
# „Stupid Hoe“
# „Turn Me On“ (David Guetta feat. Nicki Minaj) (Deluxe vydanie)
# „Va Va Voom“ (Deluxe vydanie)
# „Masquerade“ (Deluxe vydanie)

## Zdroj

Kategória:Hudobné albumy z 2012
Kategória:Albumy Nicki Minaj
Zelené pleso

**Zelené pleso** (ľudovo *Zelené pleso kežmarské*; , , ) je morénové pleso v Doline Zeleného plesa. Nachádza sa v historickom chotári mesta Kežmarok v nadmorskej výške , má rozlohu  a je hlboké . Na severnej strane plesa stojí Chata pri Zelenom plese.

## Názov
Nápadne zelenkastá farba plesa zaujala už prvých hľadačov pokladov, poľovníkov na kamzíky, ktorí si nevedeli vysvetliť čo spôsobuje túto neobyčajnú farbu vody. Vymýšľali romantické bájky o drahokame, ktorý sa zrútil do plesa zo stien Jastrabej veže. Túto rozprávku ľahko prijímali prví turisti a bádatelia, ktorí sa objavili na brehoch plesa. Vysvetlenie sa našlo neskôr. Voda má zelenkastú farbu z prameňov, ktoré vyvierajú z dna plesa. Traduje sa, že pleso bolo pôvodne väčšie, ale *gróf Tököly* dal prebúrať prirodzenú hrádzu, keď hľadali jeho strateného syna. V starších literárnych prácach sa píše, že pleso pôvodne siahalo až po Jastrabiu vežu. Uhorský karpatský spolok sa v roku 1880 zaoberal plánom prinavrátiť plesu pôvodnú rozlohu, ale nakoniec z toho zišlo, lebo nemal na realizáciu projektu potrebné finančné prostriedky. V tlači sa prvý raz objavuje meno plesa v roku 1644 u Davida Frölicha v podobe *Grünsee*. Prvá mapa, ktorá ho zachytáva, je *Plán [[Spiš (región)|Spiša]]* z roku 1760, kde má označenie *Grine S*. Pleso je v tomto pláne nesprávne zakreslené na sever od Belianskych Tatier.

## Turistika
*Z Tatranskej Lomnice po  značke na Skalnaté pleso, potom po  značkovanej Tatranskej magistrále smerom na sever na Huncovskú vyhliadku, potom po svahu Huncovského štítu do Sedla pod Svišťovkou a ďalej po chodníku popri Čiernom plese k Zelenému plesu.
         
*Z Tatranskej Kotliny po  značke na Šumivý prameň, okolo chaty Plesnivec k Veľkému Bielemu plesu a po  značke k Chate pri Zelenom plese.

*Sú aj iné varianty medzi nimi najľahší je z autobusovej zastávky Kežmarská Biela voda (medzi Tatranskými Matliarmi a Kežmarskými Žľabmi) po  značke k Zelenému plesu.

## Galéria

Dolina Kiezmarska, schronisko i Zielony Staw.jpg|Chata pri Zelenom plese
Vysoké Tatry, Zelené pleso (2).JPG|Zelené pleso kežmarské
Dolina Kiezmarska, Zielony Staw i Jastrzebia Turnia.jpg|Jastrabia veža
Zielony Staw Kieżmarski a1.jpg|Jastrabia veža, vzadu Veľká a Malá Zmrzlá dolina


## Referencie

## Iné projekty

## Externé odkazy
*Zelené pleso
*Zelené pleso
*Poloha na turistickej mape

Kategória:Plesá Vysokých Tatier
Zvonár u Matky Božej

**Zvonár u Matky Božej** () je americký animovaný film z dielne Walta Disneyho z roku 1980. Tvorcovia sa inšpirovali románom Chrám Matky Božej v Paríži od Victora Huga. Jedná sa v poradí o 34. celovečerný animovaný film, zaraďovaný do takzvanej „animovanej klasiky Walta Disneyho“.

Hlasy
* Dušan Cinkota – **Quasimodo** 
* Zuzana Mauréry – **Esmeralda** 
* Vladimír Jedľovský – **Frollo**
* Mária Kráľovičová – **Laverne**
* Ivo Heller – **Hugo**
* František Kovár – **Victor**
* Ján Kroner – **Febus**
* Ján Gallovič – **Clopin**
* Dušan Blaškovič – **Arcijáhen**
* Helena Geregová – **Matka Quasimodo**

## Referencie

## Externé odkazy
* oficiálnej webstránke
* 
* 

Kategória:Filmy z 1996
Kategória:Kreslené filmy Disney
Kategória:Filmy podľa názvu
Keyword density

**Keyword density** alebo **hustota kľúčových slov** (z ang.) je percentuálne vyjadrenie množstva výskytu konkrétneho kľúčového slova alebo frázy k zvyšku textu na webstránke. Vypočítava sa nasledovným vzorcom:

:*(KKS/CPS) * 100= KD*, kde KKS=Konkrétne kľúčové slovo, CPS= celkový počet slov, KD=Keyword density.

V počiatočných štádiách vývoja vyhľadávača Google bola keyword density jedna z najdôležitejších častí on-page SEO optimalizácie. Časom sa to však radikálne zmenilo a v momentálnej dobe tomu vyhľadávače neprikladajú tak vysokú dôležitosť ako v minulosti. Napriek tomu však mýty o jej dôležitosti pretrvávajú dodnes.

Google prostredníctvom Google Webmaster Help na otázku „aká je ideálna keyword density?“ reagoval: "Neexistuje žiadne konkrétne percento, pri ktorom sa dostanete na prvé miesto v Google. Snažte sa radšej aby Vaše články vyzerali prirodzene."

V súčasnosti mnohí SEO experti používajú programy na vypočítanie hustoty kľúčových slov len ako pomôcku, ktorá signalizuje kedy to s používaním kľúčových slov preháňajú alebo naopak, kedy ich nie je na internetovej stránke dostatok.

## Zdroje
* http://www.hobo-web.co.uk/keyword-density-seo-myth/ 
* http://mouseo.wordpress.com/2013/08/17/keyword-density/
* https://keywordtool.io/blog/keyword-density/

Kategória:Internet
Logické hradlo

**Logické hradlo** (po anglicky *logic gate*, niekedy aj nesprávne logická brána) je zariadenie realizujúce boolovskú funkciu, čo znamená, že vykonáva logickú operáciu. Elektronické logické hradlá sa používajú v procesoroch a výpočtovej technike.

Logickým hradlom sa väčšinou myslí elektronická súčiastka zložená hlavne z diód a tranzistorov, môže však fungovať aj na báze elektromagnetických relé, optiky, prúdenia vody, vzduchu, či mechanických elementov.

## Elektronické logické hradlá

Kategória:Elektrotechnika